मैं बथ्हेरा आक्खेआ, पर बी.पी. नै जताया जेकर मैं ए नीं चांह्‌दा जे बी.पी. आपूं इस्तीफा देऐ तां मिगी औह्‌दा कबूल करने गै पौना ऐ। उनै इब्बी आक्खेआ जे ठीक अज्जै दे दिन ओ मान-प्रतिष्ठा दा नेई, सगोंआं कंडें दा आसन ऐ। ते स्वार्थ नेई बलिदान दी गै चनौती ऐ जे कबूलने दे जवाब कोला मैं बची नीं सकदा। साड्ढे अट्‌ठ बजे तक्करा मैं परतोइयै घर आई गेआ। उत्थैं अंजलि मजूद ही। मेरे पुजदे गै ओ मेरे गल लग्गियै रोंदी होई बोल्ली पेई, “ओ मेरे बाबू जी।”